รายงานผลการวิจัยหน้าเดียว

ชื่อเรื่อง การปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2

 โรงเรียนสาธิตมหาวิทยาลัยราชภัฏสวนสุนันทา

ผู้วิจัย นายพิชัย นิยมธรรม

สถานที่วิจัย โรงเรียนสาธิตมหาวิทยาลัยราชภัฏสวนสุนันทา

ปีที่วิจัย พ.ศ. 2562

 การวิจัยครั้งนี้มีวัตถุประสงค์เพื่อแก้ปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2 โรงเรียนสาธิต มหาวิทยาลัยราชภัฏสวนสุนันทา โดยใช้ใบงานที่มีภาพที่นักเรียนชอบ และก่อนทำงานทุกครั้งจะมีตัวอย่างงานที่สวยงามให้นักเรียนดูเป็นตัวอย่าง วิธีการเสริมแรงด้านคะแนนและให้คำชมเชยแก่นักเรียนที่มีการพัฒนาที่ดีขึ้น มาเป็นนวัตกรรมในการแก้ปัญหาและได้นำไปวิจัยปฏิบัติการในชั้นเรียนในช่วงเวลา วันที่ 2 พฤศจิกายน ถึงวันที่ 30 พฤศจิกายน 2562 เป็นเวลา 1 เดือน

 ผู้วิจัยได้นำวิธีการใช้วิธีการเสริมแรงด้านคะแนนและการให้คำชมเชยแก่นักเรียนที่มีการพัฒนาที่ดีขึ้น ใช้วิธีกำหนดเวลาในการเตรียมพร้อมในการเรียนให้เร็วขึ้น ทำความตกลงกับผู้ปกครองในการติดตามพัฒนาการในการระบายสีของนักเรียนเมื่ออยู่ที่บ้าน ใช้ใบงานที่มีภาพที่นักเรียนชอบ และก่อนทำงานทุกครั้งจะมีตัวอย่างงานที่สวยงามให้นักเรียนดูเป็นตัวอย่าง มาเป็นนวัตกรรมในการแก้ปัญหาไปใช้กับนักเรียนชั้น ป.3/2 ดังนี้โดยดำเนินการเป็น 2 ระยะ และทั้ง 2 ระยะนี้ได้ใช้นวัตกรรมในชั้นเรียนตามปกติ และได้ผลในระยะแรกคือจากจำนวนนักเรียนระบายสีไม้ไม่สวยงาม จาก 32 คน เหลือ 3 คนส่วนในระยะที่ 2 สามารถลดจำนวนจากนักเรียนที่ระบายสีไม้ไม่สวยงาม จาก 3 คน เหลือ 1 คนซึ่งเป็นไปตามเป้าหมายที่ต้องการ

 ผลการวิจัยพบว่าการใช้วิธีการเสริมแรงด้านคะแนนและให้คำชมเชย ใช้วิธีกำหนดเวลาในการเตรียมพร้อมในการเรียนให้เร็วขึ้น ทำความตกลงกับผู้ปกครองในการติดตามพัฒนาการในการระบายสีของนักเรียนเมื่ออยู่ที่บ้าน สามารถลดปัญหาการระบายสีไม้ไม่สวยงามในวิชาศิลปะของนักเรียนชั้น ป.3/2 จาก 25 คน เหลือ 1 คน เป็นไปตามเป้าหมายที่ต้องการ

ลงชื่อ……………………… ลงชื่อ ………………………

 ( อาจารย์พิชัย นิยมธรรม ) ( อาจารย์วินิตา แน่ประโคน )

 ผู้วิจัย รองผู้อำนวยการฝ่ายวิชาการ

รายงานผลการวิจัยในชั้นเรียน

โรงเรียนประถมสาธิต มหาวิทยาลัยราชภัฏสวนสุนันทา

ผู้วิจัย นายพิชัย นิยมธรรม

ชื่อเรื่องวิจัย การแก้ปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2

 โรงเรียนสาธิต มหาวิทยาลัยราชภัฏสวนสุนันทา

**ระยะเวลาในการดำเนินงานวิจัย**  2 พฤศจิกายน - 30 พฤศจิกายน 2562

**ความเป็นมา**

 ในภาคเรียนที่ 2 ปีการศึกษา 2562 ผู้วิจัยได้เป็นผู้สอนวิชาศิลปะและเป็นอาจารย์ประจำชั้น ชั้นประถมศึกษาปีที่ 3/2 จากการที่ผู้วิจัยทำหน้าที่เป็นผู้สอนวิชาศิลปะสังเกตพบว่าการระบายสีของนักเรียนในการทำงานที่มอบหมายให้ในวิชาศิลปะและใบงานวิชาอื่นๆ ไม่มีความสวยงาม เนื่องจากนักเรียนขาดประสบการณ์ในการระบายสีที่ถูกวิธี มีช่วงความสนใจสั้น ทำงานไม่เป็นระเบียบ เร่งรีบและไม่เห็นความสำคัญของงานที่ทำ ผู้วิจัยจึงต้องการหาวิธีการแก้ไขการระบายไม้ของนักเรียนให้สวยงามมากขึ้น

การวิจัยปฏิบัติการในชั้นเรียนครั้งนี้มีเป้าหมายเพื่อลดจำนวนนักเรียนที่ระบายสีไม้ไม่สวยงามในวิชาศิลปะของนักเรียนชั้นประถมศึกษาปีที่ 3/2 โรงเรียนสาธิตมหาวิทยาลัยราชภัฏสวนสุนันทา โดยใช้ใบงานที่มีภาพที่นักเรียนชอบ และก่อนทำงานทุกครั้งจะมีตัวอย่างงานที่สวยงามให้นักเรียนดูเป็นตัวอย่าง วิธีการเสริมแรงด้านคะแนนและให้คำชมเชยแก่นักเรียนที่มีการพัฒนาที่ดีขึ้น มาเป็นนวัตกรรมในการแก้ปัญหาและได้นำไปวิจัยปฏิบัติการในชั้นเรียนในช่วงเวลา วันที่ 2 พฤศจิกายน - 30 พฤศจิกายน 2562 เป็นเวลา 1 เดือน

 การดำเนินการวิจัยประกอบด้วยขั้นตอน 11 ขั้นตอนคือ (1) เสนอประเด็นที่ต้องการปรับปรุง (2) ศึกษาสภาพปัจจุบันกำหนดตัวชี้วัดและตั้งเป้าหมาย (3) วิเคราะห์หาสาเหตุของปัญหา (4) ค้นหาวิธีการแก้ไข (5) ทดลองปฏิบัติตามวิธีการที่เลือกใช้ (6) ตรวจสอบผลการปฏิบัติและการปรับปรุงผลการปฏิบัติต่อเนื่อง (7) เปรียบเทียบผลการทดลองปฏิบัติก่อนกับหลังการปรับปรุงกับเป้าหมายที่ต้องการ (8) การอภิปรายผลจากการทดลองปฏิบัติ (9) การเสนอวิธีปฏิบัติงานใหม่ (10) การติดตามผลต่อเนื่อง (11) เสนอกิจกรรมการวิจัยต่อเนื่อง ซึ่งจะได้นำเสนอรายละเอียดในแต่ละขั้นตอนตามลำดับดังนี้

ขั้นตอนที่ 1 เสนอประเด็นที่ต้องการปรับปรุง

 ผู้วิจัยเป็นผู้สอนวิชาศิลปะและเป็นอาจารย์ประจำชั้น ประถมศึกษาปีที่ 3/2 ตรวจสอบปัญหาการระบายสีไม้ไม่สวยงามว่ามีปัญหาที่สำคัญที่เกิดขึ้นจากการสังเกต สอบถาม หาความถี่ของปัญหาการระบายสีไม้ จากอาจารย์ผู้สอนประจำวิชาต่างๆ อาจารย์ประจำชั้น เพื่อนนักเรียนและผู้ปกครองในภาคเรียนที่ 2 ปีการศึกษา 2562 ได้พบปัญหาที่เป็นสาเหตุให้การระบายสีไม้ของนักเรียนชั้นประถมศึกษาปีที่ 3/2 ที่สำคัญ 4 ประการ โดยคิดเป็นจำนวนและร้อยละ เรียงประเด็นตามลำดับจากมากไปน้อยดังนี้

 1. ปัญหาการระบายสีไม่สวยงาม จำนวน 25 คน คิดเป็นร้อยละ 69.38

 2. ปัญหามีช่วงความสนใจสั้น จำนวน 20 คน คิดเป็นร้อยละ 61.22

 3. ปัญหาทำงานไม่เป็นระเบียบ จำนวน 15 คน คิดเป็นร้อยละ 44.89

 4. ปัญหาเร่งรีบและไม่เห็นความสำคัญของงานที่ทำ จำนวน 5 คน คิดเป็นร้อยละ 10.20

 จากปัญหาข้างต้นพบว่าปัญหาการระบายสีไม่สวยงาม เป็นประเด็นปัญหาที่สำคัญและควรได้รับการปรับปรุงแก้ไขก่อนเป็นอันดับแรกเนื่องจากเป็นปัญหาที่เกิดขึ้นกับนักเรียนมากที่สุด และเป็นปัญหาสำคัญที่มีผลต่อการทำงานของนักเรียนในวิชาศิลปะและวิชาอื่นๆ ด้วย

 ผู้วิจัยเสนอปัญหานี้เป็นหัวข้อวิจัยเรื่องการแก้ปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2 โรงเรียนสาธิตมหาวิทยาลัยราชภัฏสวนสุนันทา

ขั้นตอนที่ 2 ศึกษาสภาพปัจจุบันกำหนดตัวชี้วัดและตั้งเป้าหมาย

 ผู้วิจัยตรวจสอบปัญหาปัญหาการระบายสีไม่สวยงามในวิชาศิลปะของนักเรียนชั้นประถมศึกษาปีที่ 3/2 โรงเรียนสาธิต มหาวิทยาลัยราชภัฏสวนสุนันทา จากการสังเกตพฤติกรรมการการระบายสีของนักเรียนตั้งแต่ภาคเรียนที่ 1 เป็นเวลา 1 เดือน พบว่าลักษณะของปัญหาการระบายสีไม่สวยงามในวิชาศิลปะของนักเรียนชั้น ป.3/2 มี 3 ลักษณะคือ

 1. ไม่มีการไล่สีตามหลักการที่ถูกต้อง จำนวน 25 คน

 2. ระบายสีไม่เต็มภาพ จำนวน 20 คน

 3. เลือกใช้สีไม่เหมาะสมตามทฤษฎีสี จำนวน 10 คน

 ซึ่งจะพบว่ามีปัญหาการไม่มีการไล่สีตามหลักการที่ถูกต้อง มีจำนวนมากที่สุดคือจำนวน 25 คน รองลงมาคือปัญหาการระบายสีไม่เต็มภาพจำนวน 20 คน

 จากประเด็นปัญหาการระบายสีไม้ไม่สวยงาม ผู้วิจัยกำหนดตัวชี้วัดและเป้าหมายการปรับปรุงแก้ไขดังนี้คือ “เพื่อลดจำนวนนักเรียนที่ระบายสีไม้ในวิชาศิลปะของนักเรียนชั้นประถมศึกษาปีที่ 3/2 โรงเรียนสาธิต มหาวิทยาลัยราชภัฏสวนสุนันทา” จากจำนวนนักเรียน 32 คน เหลือเพียง 5 คน ในระยะเวลา 1 เดือน

ขั้นตอนที่ 3 วิเคราะห์หาสาเหตุของปัญหา

 ผู้วิจัยได้ระดมความคิดร่วมกับอาจารย์ประจำชั้น อาจารย์ประจำวิชา และผู้ปกครองโดยใช้การสังเกต สัมภาษณ์ แล้วนำข้อมูลมาจัดกลุ่มสาเหตุของปัญหาดังนี้

ผู้ปกครอง

นักเรียน

1.นักเรียนขาดประสบการณ์ในการระบายสีที่ถูกวิธี มีช่วงความสนใจสั้น ทำงานไม่เป็นระเบียบ เร่งรีบและไม่เห็นความสำคัญของงานที่ทำ

3. ผู้ปกครองไม่มีวิธีการสอนการใช้สีที่ถูกวิธี

การระบายสีไม้

ไม่สวยงาม

2. มีเวลาน้อย

วิธีสอนของครู

ผู้วิจัย คัดเลือกสาเหตุที่สำคัญ 3 ประการ ไปดำเนินการแก้ไข

ขั้นตอนที่ 4 ค้นหาวิธีการแก้ไข

 ในการค้นหาวิธีการแก้ไขปัญหาการระบายสีไม้ไม่สวยงามในวิชาศิลปะของนักเรียนชั้นประถมศึกษาปีที่ 3/2 โรงเรียนสาธิต มหาวิทยาลัยราชภัฏสวนสุนันทานั้น ผู้วิจัยได้ใช้ใบงานที่มีภาพที่นักเรียนชอบ และก่อนทำงานทุกครั้งจะมีตัวอย่างงานที่สวยงามให้นักเรียนดูเป็นตัวอย่าง วิธีการเสริมแรงด้านคะแนนและให้คำชมเชยแก่นักเรียนที่มีการพัฒนาที่ดีขึ้น มาเป็นนวัตกรรมในการแก้ปัญหาและได้นำไปวิจัยปฏิบัติการในชั้นเรียนในช่วงเวลา วันที่ 2 พฤศจิกายน - 30 พฤศจิกายน 2562 เป็นเวลา 1 เดือน นอกจากนี้ยังได้พูดคุยกับผู้ปกครองของนักเรียนเกี่ยวกับการระบายสีที่ถูกต้องเมื่ออยู่ที่บ้าน หลังจากนั้นผู้วิจัยได้สรุปสาเหตุและเสนอวิธีแก้ไขและนวัตกรรม เพื่อแก้ปัญหาการระบายสีไม้ไม่สวยงามจากสาเหตุทั้ง 3 สาเหตุ ดังนี้

**ตารางที่ 4.1** วิธีแก้ไขปัญหาการระบายสีไม้ไม่สวยงามในวิชาศิลปะของนักเรียนชั้นประถมศึกษาปีที่ 3/2

|  |  |  |
| --- | --- | --- |
| **สาเหตุ** | **วิธีแก้ไข** | **นวัตกรรม** |
| 1. นักเรียนขาดประสบการณ์ในการระบายสีที่ถูกวิธี

2. มีช่วงความสนใจ สั้น ทำงานไม่เป็นระเบียบ 3. เร่งรีบและไม่เห็นความสำคัญของงานที่ทำ  | 1. หาสื่อที่มีการระบายสีที่สวยงามและถูกวิธีมาให้นักเรียนดูเป็นแนวทาง
2. ครูคอยกระตุ้นผู้เรียนอย่างสม่ำเสมอ
3. ชี้แจงให้เห็นความสำคัญของการระบายสีให้สวยงามโดยไม่เร่งรีบ
 | ใช้วิธีการเสริมแรงด้วยรางวัลและการให้คำชมเชย ได้แก่1. ให้รางวัลเป็นสิ่งของเมื่อนักเรียนระบายสีได้สวยงามมากขึ้นจนเป็นที่ยอมรับของเพื่อนร่วมชั้นและอาจารย์ผู้สอน
2. ชมเชยนักเรียนระบายสีได้สวยงามตามวิธีการที่อาจารย์แนะนำ
3. ให้คะแนนเป็นแรงเสริมตามพัฒนาการเป็นชิ้นงาน
 |
| 2. วิธีการสอนของครู มีเวลาน้อย | กำหนดเวลาในการเตรียมพร้อมในการเรียนให้เร็วขึ้น | 1. ประสานงานกับอาจารย์ผู้สอนวิชาอื่นให้  ปล่อยนักเรียนตรงตามเวลา2. อาจารย์ผู้สอนเข้าตรงเวลาเป็นการกระตุ้น  ให้นักเรียนเตรียมตัวในการเรียนเร็วขึ้น |
| 1. ผู้ปกครอง

 ไม่มีวิธีการสอนการใช้สีที่ถูกวิธี | ทำความตกลงกับผู้ปกครองในการติดตามการพัฒนาการระบายสีของนักเรียนเมื่ออยู่ที่บ้าน | 1. ให้ผู้ปกครองช่วยเหลือเมื่อนักเรียนมีงานค้างที่ไปทำที่บ้าน2. ให้คำแนะนำผู้ปกครองในการระบายสีที่สวยงามและถูกต้อง |

 ผู้วิจัยได้พัฒนานวัตกรรมขึ้นมาใช้ 3 นวัตกรรมคือ ด้านผู้สอนใช้วิธีการเสริมแรงด้วยรางวัลและการให้คำชมเชย ได้แก่ให้รางวัลเป็นสิ่งของเมื่อนักเรียนระบายสีได้สวยงามมากขึ้นจนเป็นที่ยอมรับของเพื่อนร่วมชั้นและอาจารย์ผู้สอน ชมเชยนักเรียนระบายสีได้สวยงามตามวิธีการที่อาจารย์แนะนำ

ให้คะแนนเป็นแรงเสริมตามพัฒนาการเป็นชิ้นงาน ด้านวิธีการสอนใช้นวัตกรรมในการประสานงานกับอาจารย์ผู้สอนวิชาอื่นให้ปล่อยนักเรียนตรงตามเวลาและอาจารย์ผู้สอนเข้าตรงเวลาเป็นการกระตุ้น

 ให้นักเรียนเตรียมตัวในการเรียนเร็วขึ้น ส่วนทางด้านผู้ปกครองให้ผู้ปกครองช่วยเหลือเมื่อนักเรียนมีงานค้างที่ไปทำที่บ้านและให้คำแนะนำผู้ปกครองในการระบายสีที่สวยงามและถูกต้อง ในการ

แก้ปัญหาการระบายสีไม้ในวิชาศิลปะของนักเรียนชั้น ประถมศึกษาปีที่ 3/2

ขั้นตอนที่ 5 ทดลองปฏิบัติตามวิธีการที่เลือกใช้

 ผู้วิจัยวางแผนการใช้นวัตกรรมตามขั้นตอนภายในระยะเวลา 1 เดือนและในระหว่างนั้นได้มีการปรับปรุงนวัตกรรมดังนี้

**ตารางที่ 5.1** แผนทดลองปฏิบัติการนำนวัตกรรมไปใช้ในการปฏิบัติการวิจัยในชั้นเรียนจริง

|  |  |  |
| --- | --- | --- |
| **นวัตกรรม** | **แผนการทดลองปฏิบัติงาน** | **ระยะเวลา** |
| 1. ใช้วิธีการเสริมแรงด้าน คะแนนและการให้คำชมเชย2. ใช้วิธีกำหนดเวลาในการเตรียมพร้อมในการเรียนให้เร็วขึ้น3. ทำความตกลงกับผู้ปกครองในการติดตามการพัฒนาการระบายสีของนักเรียนเมื่ออยู่ที่บ้าน | 1. ให้รางวัลเป็นสิ่งของเมื่อนักเรียนระบายสีได้สวยงามมากขึ้นจนเป็นที่ยอมรับของเพื่อนร่วมชั้นและอาจารย์ผู้สอน2. ชมเชยนักเรียนระบายสีได้สวยงามตามวิธีการที่อาจารย์แนะนำ3. ให้คะแนนเป็นแรงเสริมตามพัฒนาการเป็นชิ้นงาน1. ประสานงานกับอาจารย์ผู้สอนวิชาอื่นให้ปล่อยนักเรียนตรงตามเวลา2. อาจารย์ผู้สอนเข้าตรงเวลาเป็นการกระตุ้นให้นักเรียนเตรียมตัวในการเรียนเร็วขึ้น1. ให้ผู้ปกครองช่วยเหลือเมื่อนักเรียนมีงานค้างที่ไปทำที่บ้าน2. ให้คำแนะนำผู้ปกครองในการระบายสีที่สวยงามและถูกต้อง | 2 พ.ย.62 – 30 พ.ย. 622 พ.ย.62 – 30 พ.ย. 622 พ.ย.62 – 30 พ.ย. 62 |

 ในระหว่างปฏิบัติการวิจัยในชั้นเรียนนั้น ผู้วิจัย อาจารย์ประจำชั้น อาจารย์ผู้สอนวิชาอื่นๆและผู้ปกครองได้ติดตามดูผลจากการใช้นวัตกรรม เพื่อติดตามผลและปรับปรุงวิธีปฏิบัติให้เหมาะสมอย่างต่อเนื่อง

ขั้นตอนที่ 6 ตรวจสอบผลการปฏิบัติและการปรับปรุงผลการปฏิบัติต่อเนื่อง

 ผู้วิจัยได้สรุปผลการติดตามผลร่วมกับอาจารย์ประจำชั้น อาจารย์ประจำวิชาอื่นๆ เพื่อนนักเรียน และผู้ปกครอง และเสนอแนวทางการปรับปรุงต่อเนื่องดังตารางต่อไปนี้

**ตารางที่ 6.1** ผลการติดตามและแนวทางการปรับปรุงต่อเนื่องการใช้นวัตกรรมเพื่อแก้ปัญหาการระบายสีไม้ในวิชาศิลปะของนักเรียนชั้นประถมศึกษาปีที่ 3/2

|  |  |  |
| --- | --- | --- |
| **นวัตกรรม** | **ผลการติดตาม** | **แนวทางการปรับปรุงต่อเนื่อง** |
| 1.ใช้วิธีการเสริมแรงด้านคะแนนและการให้คำชมเชย | นักเรียนสามารถระบายสีไม้ได้สวยงามจำนวนมากขึ้นและมีความกระตือรือร้นในการระบายสีให้สวยงามมากขึ้นกว่าเดิมและเสร็จตรงตามเวลา | พยายามฝึกให้นักเรียนระบายสีไม้ให้สวยงามโดยไม่มีแรงเสริมที่เป็นสิ่งของทั้งในเวลาและนอกเวลา |
| 2. ใช้วิธีกำหนดเวลาในการเตรียมพร้อมในการเรียนให้เร็วขึ้น |  นักเรียนมีความพร้อมในการเรียนเร็วขึ้นจากเดิม ทำให้มีเวลาในการระบายมากขึ้น จึงทำให้ผลงานออกมาสวยงามและเสร็จตรงตามเวลาที่กำหนด | ฝึกให้นักเรียนมีวินัยในการเรียนโดยไม่ต้องให้ครูเป็นผู้คอยกระตุ้น |
| 3. ทำความตกลงกับผู้ปกครองในการติดตามพัฒนาการในการระบายสีของนักเรียนเมื่ออยู่ที่บ้าน | ผู้ปกครองให้ความร่วมมือเป็นอย่างดีทำให้นักเรียนทำงานในวิชาอื่นๆ สวยงามขึ้นด้วย | ให้ผู้ปกครองมีส่วนร่วมในการประเมินผลงานศิลปะร่วมกับอาจารย์ผู้สอนและนักเรียน |

 จากการติดตามผลและหาแนวทางปรับปรุงอย่างต่อเนื่อง สามารถแก้ปัญหาการระบายสีไม้ในวิชาศิลปะของนักเรียนชั้นประถมศึกษาปีที่ 3/2 ได้ผลดังนี้

**ตารางที่ 6.2** ผลการติดตามและการปรับปรุงต่อเนื่องการใช้นวัตกรรมแก้ปัญหาการระบายสีไม้ในวิชาศิลปะของนักเรียนชั้นประถมศึกษาปีที่ 3/2 ได้ผลดังนี้

|  |  |  |  |
| --- | --- | --- | --- |
| **ลักษณะปัญหา** | **ก่อนทดลอง** | **ผลการติดตามระยะที่ 1****15 พ.ย. 62** | **ผลการติดตามระยะที่ 2****30 พ.ย. 62** |
| 1. ไม่มีการไล่สีตามหลักการที่ถูกต้อง  | 25 | 15 | 2 |
| 2. ระบายสีไม่เต็มภาพ  | 20 | 8 | 1 |
| 3. 3. เลือกใช้สีไม่เหมาะสมตามทฤษฎีสี  | 5 | 2 | 0 |

 ผู้วิจัยสามารถสรุปผลการติดตามต่อเนื่องได้ว่าการใช้นวัตกรรมแก้ปัญหาการการระบายสีไม้ในวิชาศิลปะของนักเรียนชั้นประถมศึกษาปีที่ 3/2 ทั้ง 2 ระยะ ได้ผลตามเป้าหมาย

ขั้นตอนที่ 7 เปรียบเทียบผลการทดลองปฏิบัติก่อนกับหลังการปรับปรุงกับเป้า

 หมายที่ต้องการ

 ผู้วิจัยเปรียบเทียบระดับปัญหาด้วยจำนวนนักเรียนระหว่างก่อนการปรับปรุงกับหลังการปรับปรุงและเป้าหมายที่ต้องการ

**ตารางที่ 7.1** เปรียบเทียบผลการใช้นวัตกรรมการระบายสีไม้ในวิชาศิลปะของนักเรียนชั้น ประถมศึกษาปีที่ 3/2 ได้ผลก่อนและหลังปรับปรุงตรงกับเป้าหมายที่ต้องการ

|  |  |  |  |  |
| --- | --- | --- | --- | --- |
| **ลักษณะปัญหา** | **จำนวน****ก่อนทดลอง** | **จำนวน****หลังทดลอง** | **ระดับเป้าหมายที่ต้องการ** | **ผลตามเป้าหมาย** |
| 1. ไม่มีการไล่สีตามหลักการที่ถูกต้อง  | 32 | 2 | 5 | ประสบผลสำเร็จดีกว่าเป้าหมายที่วางไว้ |
| 2. ระบายสีไม่เต็มภาพ  | 27 | 1 |
| 3. เลือกใช้สีไม่เหมาะสมตามทฤษฎีสี | 5 | 0 |

 พบว่าหลังการปรับปรุงปัญหาการการระบายสีไม้ในวิชาศิลปะของนักเรียนชั้น ประถมศึกษาปีที่ 3/2 ลดน้อยลงกว่าก่อนการปรับปรุงและได้ผลตามเป้าหมาย

ขั้นตอนที่ 8 การอภิปรายผลจากการทดลองปฏิบัติ

 ผู้วิจัยร่วมกับอาจารย์ประจำชั้น อาจารย์ประจำวิชาอื่นๆ เพื่อนนักเรียน และผู้ปกครอง วิเคราะห์หาข้อสรุปและหาคำตอบ จากการใช้นวัตกรรมแก้ปัญหาการระบายสีไม้ในวิชาศิลปะของนักเรียนชั้น ประถมศึกษาปีที่ 3/2 ได้ผลสรุปดังตาราง

**ตารางที่ 8.1** การอภิปรายการใช้นวัตกรรม

|  |  |  |  |
| --- | --- | --- | --- |
| นวัตกรรม | สิ่งที่ได้รับจาการปฏิบัติ | สิ่งที่ควรปรับปรุง | ข้อคิดที่ได้จากการวิจัย |
| 1.ใช้วิธีการเสริมแรงด้านคะแนนและการให้คำชมเชย | นักเรียนสามารถระบายสีไม้ได้สวยงามจำนวนมากขึ้นและมีความกระตือรือร้นในการระบายสีให้สวยงามมากขึ้นกว่าเดิมและเสร็จตรงตามเวลา | พยายามฝึกให้นักเรียนระบายสีไม้ให้สวยงามโดยไม่มีแรงเสริมที่เป็นสิ่งของทั้งในเวลาและนอกเวลา | ในการสอนวิชาศิลปะนักเรียนสามารถระบายสีได้สวยงามถ้ามีตัวอย่างให้เห็นเป็นแนวทางที่ถูกต้องและมีการอธิบายอย่างชัดเจน |
| 2. ใช้วิธีกำหนดเวลาในการเตรียมพร้อมในการเรียนให้เร็วขึ้น | นักเรียนมีความพร้อมในการเรียนเร็วขึ้นจากเดิม ทำให้มีเวลาในการระบายมากขึ้น จึงทำให้ผลงานออกมาสวยงามและเสร็จตรงตามเวลาที่กำหนด | ฝึกให้นักเรียนมีวินัยในการเรียนโดยไม่ต้องให้ครูเป็นผู้คอยกระตุ้น | อาจารย์ผู้สอนทุกคนต้องร่วมมือกันในการฝึกระเบียบวินัยในด้านต่างๆให้แก่นักเรียน จึงจะเกิดผลสำเร็จตามต้องการ |
| 3. ทำความตกลงกับผู้ปกครองในการติดตามพัฒนาการในการระบายสีของนักเรียนเมื่ออยู่ที่บ้าน | ผู้ปกครองให้ความร่วมมือเป็นอย่างดีทำให้นักเรียนทำงานในวิชาอื่นๆ สวยงามขึ้นด้วย | ให้ผู้ปกครองมีส่วนร่วมในการประเมินผลงานศิลปะร่วมกับอาจารย์ผู้สอนและนักเรียน | ผู้ปกครองรู้สึกภาคภูมิใจเมื่อเห็นผลงาที่พัฒนาขึ้นของนักเรียน |

ขั้นตอนที่ 9 การเสนอวิธีปฏิบัติงานใหม่

 เมื่อได้ผลจากการวิจัยเรื่องการแก้ปัญหาการระบายสีไม้ในวิชาศิลปะของนักเรียนชั้น ประถมศึกษาปีที่ 3/2 แล้วนั้นผู้วิจัยมีข้อเสนอแนะเพื่อใช้ในการแก้ปัญหาในการทำวิจัยในครั้งต่อไปดังนี้คือ

 1. ควรใช้การเสริมแรงทางบวกอย่างหลากหลาย เช่น การจัดนิทรรศการ การติดผลงาน การจัดประกวดวาดภาพอย่างสม่ำเสมอ ทำให้นักเรียนมีพัฒนาการในการระบายสีดีขึ้น

2. การฝึกระเบียบวินัยต้องใช้เวลาและความร่วมมือจากหลายฝ่าย

 3. การนำผลงานที่เรียบร้อยสวยงาม มาให้นักเรียนดูเป็นตัวอย่าง และการแสดงผลงานทำ นักเรียนตั้งใจทำงาน ทำงานเรียบร้อยมากขึ้น

ขั้นตอนที่ 10 การติดตามผลต่อเนื่อง

 ผู้วิจัยวัดระดับปัญหาด้วยตัวชี้วัด หลังการปรับปรุงเป็นช่วงต่อเนื่องและวิเคราะห์แนวโน้มที่เกิดขึ้นดังนี้

###### **ตารางที่ 10.1** การติดตามผลต่อเนื่องการใช้นวัตกรรมแก้ปัญหาการระบายสีไม้ในวิชาศิลปะของนักเรียนชั้น ประถมศึกษาปีที่ 3/2

|  |  |  |
| --- | --- | --- |
| **พฤติกรรม** | **หลังการปรับปรุง** | **ผลระยะต่อมา** |
| 1. ไม่มีการไล่สีตามหลักการที่ถูกต้อง | 2 | 1 |
| 2. ระบายสีไม่เต็มภาพ  | 1 | 0 |
| 3. เลือกใช้สีไม่เหมาะสมตามทฤษฎีสี | 0 | 0 |

######  จากตารางสามารถสรุปผลการติดตามต่อเนื่องการใช้นวัตกรรมว่า หลังจากใช้นวัตกรรมแล้ว จำนวนนักเรียนที่มีปัญหาการระบายสีไม้ในวิชาศิลปะของนักเรียนชั้นประถมศึกษาปีที่ 3/2 จาก 32 คน ลดจำนวนลงเหลือ 3 คน และได้ดูผลการปรับปรุงต่อไปอีกระยะหนึ่ง ผลการปรับปรุงต่อเนื่องถือว่าบรรลุผลตามเป้าหมายที่ต้องการ

#### ขั้นตอนที่ 11 เสนอกิจกรรมการวิจัยต่อเนื่อง

######  ผู้วิจัยตรวจสอบปัญหาสำคัญในชั้นเรียนและเสนอประเด็นปัญหาสำคัญ 5 หัวข้อพร้อมตรวจสอบจำนวนนักเรียนที่มีปัญหา คำนวณหาค่าร้อยละ เรียงประเด็นตามลำดับจากมากไปหาน้อยดังนี้

**ตารางที่ 11.1** ปัญหาการเรียนวิชาศิลปะของนักเรียนชั้น ประถมศึกษาปีที่ 3/2

|  |  |  |
| --- | --- | --- |
| **ลักษณะปัญหา** | **จำนวนนักเรียน** | **ร้อยละ** |
| 1. ปัญหามีช่วงความสนใจสั้น  | 32 | 61.22 |
| 2. ปัญหาทำงานไม่เป็นระเบียบ  | 20 | 44.89 |
| 3. ปัญหาเร่งรีบและไม่เห็นความสำคัญของงานที่ทำ | 5 | 10.20 |

 จากตารางพบว่า “ปัญหาการมีช่วงความสนใจสั้น” เป็นประเด็นปัญหาที่ต้องได้รับการปรับปรุงและแก้ไขต่อไป

#### สรุปผลการวิจัย

 จากการวิจัยพบว่าการใช้วิธีการเสริมแรงด้านคะแนนและการให้คำชมเชย ใช้วิธีกำหนดเวลาในการเตรียมพร้อมในการเรียนให้เร็วขึ้น ทำความตกลงกับผู้ปกครองในการติดตามพัฒนาการในการระบายสีของนักเรียนเมื่ออยู่ที่บ้าน สามารถลดปัญหาการระบายสีไม้ในวิชาศิลปะของนักเรียนชั้น ประถมศึกษาปีที่ 3/2 จาก 32 คน ลดจำนวนลงเหลือ 1 คน ซึ่งเป็นไปตามเป้าหมายที่ต้องการ

ภาคผนวก

รายงานผลการวิจัยปฏิบัติการในชั้นเรียน

เรื่อง

การแก้ปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2

โรงเรียนสาธิต มหาวิทยาลัยราชภัฏสวนสุนันทา

ผู้วิจัย

อาจารย์พิชัย นิยมธรรม

โรงเรียนสาธิต มหาวิทยาลัยราชภัฏสวนสุนันทา

ปีการศึกษา 2562

ก

คำนำ

 รายงานการวิจัยปฏิบัติการในชั้นเรียนนี้ เป็นการศึกษาเพื่อแก้ปัญหาการระบายสีไม้วิชาศิลปะของนักเรียนชั้นประถมศึกษาปีที่ 3/2 โรงเรียนสาธิต มหาวิทยาลัยราชภัฏสวนสุนันทาโดยมีวัตถุประสงค์เพื่อให้นักเรียนระบายสีไม้ให้สวยงามมากขึ้น ซึ่งจะทำให้ผลงานของนักเรียนมีคุณภาพ สวยงามและสามารถเป็นแบบอย่างแก่นักเรียนชั้นอื่นและสามารถพัฒนาจนสามารถนำไปประกวดวาดภาพระบายสีในการแข่งขันระดับประถมศึกษาได้

 การวิจัยครั้งนี้ประสบความสำเร็จตามวัตถุประสงค์ที่ได้วางไว้ เนื่องจากได้รับความร่วมมือจากอาจารย์ผู้สอนประจำวิชา อาจารย์ประจำชั้น และผู้ปกครองทุกท่าน จึงขอขอบพระคุณมา ณ ที่นี้

 อาจารย์พิชัย นิยมธรรม

 25 พฤศจิกายน 2562

ข

สารบัญ

 หน้า

คำนำ ก

สารบัญ ข

รายงานผลการวิจัยหน้าเดียว 1

รายงานผลการวิจัยในชั้นเรียน 2

ขั้นตอนที่ 1 เสนอประเด็นที่ต้องการปรับปรุง 3

ขั้นตอนที่ 2 ศึกษาสภาพปัจจุบันกำหนดตัวชี้วัดและตั้งเป้าหมาย 3

ขั้นตอนที่ 3 วิเคราะห์หาสาเหตุของปัญหา 4

ขั้นตอนที่ 4 ค้นหาวิธีการแก้ไข 4

ขั้นตอนที่ 5 ทดลองปฏิบัติตามวิธีการที่เลือกใช้ 6

ขั้นตอนที่ 6 ตรวจสอบผลการปฏิบัติและการปรับปรุงผลการปฏิบัติต่อเนื่อง 7

ขั้นตอนที่ 7 เปรียบเทียบผลการทดลองปฏิบัติก่อนกับหลังการปรับปรุงกับ

 เป้าหมายที่ต้องการ 8

ขั้นตอนที่ 8 การอภิปรายผลจากการทดลองปฏิบัติ 9

ขั้นตอนที่ 9 การเสนอวิธีปฏิบัติงานใหม่ 10 ขั้นตอนที่ 10 การติดตามผลต่อเนื่อง 10

ขั้นตอนที่ 11 เสนอกิจกรรมการวิจัยต่อเนื่อง 11

สรุปผลการวิจัย 11

ภาคผนวก 12